Manitas de Plata
Manitas de Plata ("Daouarnigoù Arc'hant"), Ricardo Baliardo eus e wir anv, ganet d'ar 7 a viz Eost 1921 e Seta (Okitania) ha marvet d'ar 6 a viz Du 2014 e Montpelhièr, e oa er bloavezhioù 1960 unan eus ar c'hitarourien flamenko vrudetañ er bed. Gwerzhet en deus 93 milion pladennoù e-pad e vuhez.

Buhez 

Ganet e oa d'ar 7 a viz Eost 1921 e Seta e Lengadok, ur rannvro eus Okitania, en ur garavanenn e-touez un tiegezh bras jipsian (Romed eus al ledenez iberek). Neskar eo gant tud strollad ar Gipsy Kings. Kregiñ a reas da vezañ brudet o seniñ er birc'hirinded jipsian e Saintes-Maries-de-la-Mer e Kamarga ma voe enrollet war-eeun gant Deben Bhattacharya.

10 vloaz hepken goude marv Django Reinhardt eo ec'h asantas Manitas de Plata seniñ dirak an holl. Django Reinhardt a oa tremenet evit gwir evel roue ar c'hitarourien jipsian.

O selaou anezhañ en Arle e 1964 e tisklêrias Pablo Picasso: "Ar paotr-se a dalv muioc'h egedon!". Neuze e tresas war e c'hitar.

Koulskoude e teuas da vezañ brudet da vat goude un diskouezadeg skeudennoù e New York aozet gant e vignon Lucien Clergue. Eno e voe gounezet warnañ da enrolliñ e albom ofisiel kentañ, ar pezh a voe graet e chapel Arle. Un ardead amerikan a savas un abadenn seniñ er Carnegie Hall en Evrog Nevez e miz Kerzu 1965.

Manitas de Plata, paotr distudi, a zileur Europa evit gala ar bloaz ar Broadoù Unanet. E genvroad katalan Salvador Dali a c'houlennas un aotre ispisial da arvestiñ ouzh ar gala evit bezañ gouest da zougen testeni ur Jipsian, katalan eveltañ, en doe lakaet ar c'hatalaneg da vont e-barzh ar BU.

N'eus ket paouezet d'ober tro ar bed hag enrolliñ pladennoù abaoe 1967. Seniñ a reas gant Paco de Lucia pe an dañser Nina Corti. Seniñ a reas er Royal Variety Performance e Londrez e 1968.

Albomoù 
roll diglok
Flamenco Guitar (1965 Classics Record Library # SRL 8643)
Flamenco Guitar (Phillips BL7786)
Manitas de Plata et les siens (1967, Columbia Records #FL 363)
The Art of the Guitar (1968, Everest Records #SDBR 3201)
La guitare d'or de Manitas(1970, Columbia Records # S 63915)
Hommages(1973, Embassy Records # S EMB 31003)
Feria Gitane (1994)
Olé (1994)
Manitas de Plata at Carnegie Hall (1995)
Flaming Flamenco (1997)
Manitas de Plata (1998)
Camargue de Manitas (1999)
Guitare D'Or Manitas de Plata (1999)
Flores de mi corazon (1999, Troubadour Records)
Guitarra Flamenco (2001)
Manitas de Plata et los Plateros (2004)

Levr 
Musique aux doigts, récit recueilli par Jean Boissieu, Editions Robert Laffont 1976 (galleg)

Daveoù

Gwelet ivez
Los Niños de Sara
ar Gipsy Kings

Liammoù diavaez
Lec'hienn Manitas de Plata
Forom diwar-benn ar flamenko
Enrolladenn gentañ Manitas de Plata da bellgargañ bittorent

Ganedigezhioù 1921
Marvioù 2014
Gitarourien
Jipsianed
Flamenco